- Այո՛, թե ով կլինի Հայաստանի ապագա վարչապետը` այս օրերին կարող է ճշտվել: Ինչպես տեսնում ենք, նախագահը և՛ Մոսկվա է գնալու, և՛ Եվրոպա: Ըստ մամուլի հրապարակումների՝ առաջիկայում Սերժ Սարգսյանը նաև պետք է հանդիպի Ֆրանսիայի նախագահ Մակրոնի հետ: Իսկ գաղտնիք չէ, որ Ֆրանսիան Հայաստանի հիմնական գործընկերն է Եվրամիությունում, և Մակրոնից շատ բան է կախված: Եվ շատ հնարավոր է, որ հենց Մակրոնից էլ Սերժ Սարգսյանն ստանա իր՝ վարչապետի պաշտոնում նշանակվել-չնշանակվելու հարցի պատասխանը: Իսկ Մակրոնի տեսակետը Եվրամիության տեսակետն է Հայաստանում ապագա իշխանության ձևավորման վերաբերյալ: